Mauricio Lemos

Paolo Mauricio Lemos Merladett (sündinud 28. detsembril 1995 Riveras) on Uruguay jalgpallur, kes mängib keskkaitsjana Brasiilia kõrgliigaklubis Atlético Mineiro.

Ta alustas klubikarjääri Uruguay klubis Defensor Sporting, mille põhimeeskonnas debüteeris ta Uruguay kõrgliigas 2014. aasta mais. Klubikarjääri jooksul on ta mänginud veel Venemaa kõrgliigaklubis Kaasani Rubin (2015/16), Hispaania klubis Las Palmas (2015–2018, hooaeg 2019/20), Itaalia kõrgliigaklubis Sassuolo (2018–2019), Türgi kõrgliigaklubis Fenerbahçe (2020/21 ja 2022) ning Belgia kõrgliigaklubis Beerschot (2021/22). 2023. aasta veebruaris liitus ta Atlético Mineiroga. Aastatel 2023 ja 2024 võitis ta Atlético Mineiroga Minas Geraisi osariigi meistrivõistlused.M. Lemos. soccerway.com. Vaadatud 17.4.2024

2015. aasta Panameerika mängude jalgpalliturniiril võitis Lemos Uruguay võistkonnaga kuldmedali. Uruguay jalgpallikoondises tegi ta debüüdi 10. novembril 2017 sõprusmängus Austria vastu.

 Viited 

Kategooria:Uruguay jalgpallurid
Kategooria:Kaasani Rubini mängijad
Kategooria:UD Las Palmase mängijad
Kategooria:US Sassuolo Calcio mängijad
Kategooria:Fenerbahçe SK jalgpallurid‏‎
Kategooria:Clube Atlético Mineiro mängijad
Kategooria:La Liga mängijad
Kategooria:Serie A mängijad
Kategooria:Süper Ligi mängijad
Kategooria:Campeonato Brasileiro Série A mängijad
Kategooria:Sündinud 1995